Diari Oficial de la Generalitat Valenciana


Sumari del DOGV 4662, del 02-01-2004 (2003/13529)

RESOLUCIÓ de 23 de desembre del 2003, del conseller de Sanitat, per la qual s'acorda la pròrroga de les beques concedides en virtut de l'Orde de 5 de febrer del 2003, del conseller de Sanitat, per la qual es convocaren tres beques per a la realització de pràctiques de professionals farmacèutics en hospitals públics de la Comunitat Valenciana dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4662

Data del DOGV
:   02-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13972


Organisme emissor
:   Conselleria de Sanitat

Tipus de document
:   Resolució

RESOLUCIÓ de 23 de desembre del 2003, del conseller de Sanitat, per la qual s'acorda la pròrroga de les beques concedides en virtut de l'Orde de 5 de febrer del 2003, del conseller de Sanitat, per la qual es convocaren tres beques per a la realització de pràctiques de professionals farmacèutics en hospitals públics de la Comunitat Valenciana dependents de la Conselleria de Sanitat. [2003/Q13863]
  
I
  
La síndrome d'immunodeficiència adquirida (SIDA) és hui per hui una malaltia infecciosa amb gran repercussió sanitària i social que presenta unes necessitats característiques i que suposa un greu problema de Salut Pública. Donar resposta a estes necessitats és un repte que es planteja la Conselleria de Sanitat de la Generalitat Valenciana.
  
Les polítiques sanitàries de la Comunitat Valenciana inclouen com a objectiu fonamental «proporcionar atenció sanitària integral a les persones afectades pel VIH/SIDA», entenent com tal la que dóna resposta a les necessitats del malalt en les seues diferents facetes.
  
Garantir que l'assistència siga eficient requerix ?entre altres activitats?, la posada en marxa d'estratègies que ens permeten conéixer el grau d'adherència al tractament antiretroviral dels pacients infectats pel VIH, la identificació dels factors que l'alteren, la posada en marxa de mecanismes específics de correcció i l'avaluació de resultats.
  
Per a això, mitjançant l'Orde de 5 de febrer de 2003, del conseller de Sanitat, es convocaren tres beques per a la realització de pràctiques de professionals farmacèutics en hospitals públics de la Comunitat Valenciana dependents de la Conselleria de Sanitat per a l'estudi de l'adherència al tractament i influència de la intervenció, en l'evolució dels pacients infectats pel virus de la immunodeficiència humana.
  
II
  
El Decret 108/1992, de 6 de juliol, del Govern valencià, pel qual es regula la concessió de beques, permet la duració d'estes per un període d'un any natural o acadèmic.
  
La base tercera de l'annex I de l'Orde de 5 de febrer de 2003 per la qual es convocaren, diu: «La duració de la beca serà des de la data d'inici d'esta, segons la base huitena d'este annex I, fins al 31 de desembre del 2003. El període d'aprofitament de la beca podrà ser prorrogat pel període que reste fins a completar un any de duració en el còmput global, quedant condicionada la citada pròrroga a l'existència de crèdit adequat i suficient per a la cobertura pressupostària d'esta en el pressupost de la Generalitat Valenciana per al 2004».
  
III
  
No hi ha dubte de la necessitat de continuar a l'estudi donada la bona marxa d'este durant l'any 2003 i previstos els fons econòmics per a continuïtat en la Direcció General de Salut Pública per a l'exercici 2004, en l'aplicació pressupostària 24.18.20.0060, programa econòmic 413.10, capítol IV codi línia T4596000 per un import total màxim de 35.420 euros, tot això condicionat a l'existència de crèdit adequat i suficient en els pressuposts de la Generalitat Valenciana per a l'exercici 2004.
  
Per la seua banda, els becaris que iniciaren l'estudi, després de procés públic de selecció han manifestat mitjançant escrit la seua voluntat de continuïtat en els termes i condicions que l'iniciaren. Per tant, resolc:
  
Primer
  
Es concedix a:
  
- María Gilabert Estellés
  
- Gabriel Sanfélix Gimeno
  
- Antonio Alejandro Fajardo García
  
La continuïtat de la beca concedida el 15 de maig de 2003, fins a completar un any natural, per la qual cosa finalitzarà el 14 de maig de 2004.
  
Segon
  
Notifique's la present resolució a les persones interessades, advertint que exhaurix la via administrativa, i que contra esta podrà interposar-se davant del conseller de Sanitat recurs potestatiu de reposició en el termini d'un mes, a partir del dia següent al de la notificació o, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la present resolució.